Donald Tramp yangi ijtimoiy tarmoq ochmoqchi

AQShning sobiq prezidenti Donald Tramp ikki-uch oydan so`ng o`zining xususiy ijtimoiy tarmog`ini ochmoqchi.
“Fox News” bu haqda Trampning maslahatchisi Jeyson Miller bergan ma`lumotga asoslanib axborot tarqatgan. Millerning aytishicha, bu o`n millionlab foydalanuvchini birlashtirgan yirik ijtimoiy tarmoq bo`ladi. Xabarda boshqa ma`lumotlarga aniqlik kiritilmagan.
Eslatib o`tamiz, avvalroq Tramp o`z fikrini bildirib borish uchun “Twitter”dan foydalangan va uning sahifasida 89 millionga yaqin obunachi bo`lgan.